היתר כללי להעסקת עובדים בשעות נוספות (הוראת שעה)

{{ח:התחלה}}
{{ח:כותרת|הודעה על מתן היתר כללי להעסקת עובדים בשעות נוספות (הוראת שעה), התשפ״ה–2025}}
{{ח:קטע3||לפי {{ח:חיצוני|חוק שעות עבודה ומנוחה|חוק שעות עבודה ומנוחה, התשי״א–1951}}}}

{{ח:פתיח-התחלה}}
{{ח:תיבה|י״פ תשפ״ה, 7628|הודעה על מתן היתר כללי להעסקת עובדים בשעות נוספות (הוראת שעה)|https://olaw.org.il/yalkut/yalkut-13553.pdf}}.
{{ח:סוגר}}
{{ח:מפריד}}

{{ח:מבוא}}
אני מודיע לפי {{ח:חיצוני|חוק שעות עבודה ומנוחה#סעיף 15|סעיף 15}} {{ח:חיצוני|חוק שעות עבודה ומנוחה|לחוק שעות עבודה ומנוחה, התשי״א–1951}} (להלן – החוק) כי בתוקף סמכותי לפי {{ח:חיצוני|חוק שעות עבודה ומנוחה#סעיף 11|סעיף 11(1א) לחוק}}, ולאחר התייעצות עם ארגון העובדים הארצי המייצג את המספר הגדול ביותר של עובדים ועם ארגונים ארציים רפרזנטטיביים של מעבידים שלדעתי הם נוגעים בדבר, נתתי היתר כללי להעסקת עובדים בשעות נוספות כלהלן:
{{ח:סוגר}}
{{ח:מפריד}}

{{ח:סעיף|1|}}
{{ח:תת|(א)}} בשבוע עבודה לא יועסק עובד מעל 67 שעות עבודה, כולל שעות נוספות, ובלבד שמכסת השעות הנוספות בחודש עבודה לא תעלה על 90.
{{ח:תת|(ב)}} אורך יום עבודה לפי הוראות {{ח:חיצוני|חוק שעות עבודה ומנוחה#סעיף 2|סעיפים 2}}, {{ח:חיצוני|חוק שעות עבודה ומנוחה#סעיף 4|4}} {{ח:חיצוני|חוק שעות עבודה ומנוחה#סעיף 5|או 5 לחוק}}, כולל שעות נוספות, לא יעלה על 12 שעות עבודה, ואולם ניתן להעסיק עובד עד 14 שעות עבודה כולל שעות נוספות, ובלבד שהעובד נתן את הסכמתו לכך, ובכפוף לכך שתינתן לעובד הפסקה של 1⁄4 שעה לפחות בין השעות ה־12 ל־14 ביום עבודה כאמור, וזאת בלי לגרוע מזכות להפסקה שקיימת לעובד לפי כל דין ובכפוף לאמור בסעיף קטן (א).

{{ח:סעיף|2|}}
{{ח:ת}} בתקופת תוקפו של היתר זה, על מעסיק המעסיק לפי היתר זה לא יחולו, לפי העניין:
{{ח:תת|(א)}} היתרים כלליים – ענפיים שניתנו לפי {{ח:חיצוני|חוק שעות עבודה ומנוחה#סעיף 11|סעיפים 11}} {{ח:חיצוני|חוק שעות עבודה ומנוחה#סעיף 15|ו־15 לחוק}};
{{ח:תת|(ב)}} {{ח:חיצוני|היתר כללי להעסקת עובדים בשעות נוספות#סעיף 1|סעיפים 1}} {{ח:חיצוני|היתר כללי להעסקת עובדים בשעות נוספות#סעיף 2|ו־2 להיתר הכללי להעסקת עובדים בשעות נוספות}}.

{{ח:סעיף|3|}}
{{ח:ת}} העסקת העובדים לפי היתר זה תיעשה בהתחשב בצרכים הייחודיים של מקום העבודה ובהתחשב בטובת העובדים במקום העבודה, בטיחותם של העובדים בעבודה וצורכיהם, וזאת עקב שינוי תחולת ההכרזה על מצב מיוחד בעורף על כל שטח המדינה (להלן – הכרזה על מצב מיוחד בעורף).

{{ח:סעיף|4|}}
{{ח:תת|(א)}} היתר זה לא יחול על מעסיק שחל עליו צו הרחבה בענף הבנייה, התשתיות, צמ״ה, עבודות ציבוריות ושיפוצים.
{{ח:תת|(ב)}} מעסיק המעסיק מעל 20 עובדים יהיה רשאי להעסיק עובדים בהתאם לתנאי היתר זה, ובלבד שהתקיים בו אחד מאלה:
{{ח:תתת|(1)}} ביום שבו החל להעסיק עובדים לפי תנאי היתר זה 20% לפחות ממצבת עובדיו נעדרו ממקום העבודה, וזאת בנסיבות שאינן תלויות במעסיק וכאשר לא ניתן לבצע את העבודה על ידי עובדים קיימים של המעסיק בתפוקה זהה בלי לבצע שעות נוספות לפי היתר זה; לעניין זה, ”מצבת עובדיו“ – מצבת העובדים כפי שדווחה על ידי המעסיק למוסד לביטוח לאומי לחודש אפריל 2025;
{{ח:תתת|(2)}} מועסקים במקום העבודה עובדים במשמרות ונעדרו ממקום העבודה 20% לפחות מעובדיו באותה המשמרת בנסיבות שאינן תלויות במעסיק ולא ניתן לבצע את העבודה בתפוקה זהה, אלא על ידי עובדי אותה משמרת.
{{ח:תת|(ג)}} האמור בסעיף קטן (ב) לא יחול על מעסיק שערב מתן היתר זה, היה בידו אישור תקף על היותו מפעל חיוני או מפעל למתן שירותים קיומיים בהתאם {{ח:חיצוני|חוק שירות עבודה בשעת חירום|לחוק שירות עבודה בשעת חירום, התשכ״ז–1967}}.

{{ח:סעיף|5|}}
{{ח:ת}} '''תוקף'''
{{ח:ת}} היתר זה יעמוד בתוקפו כל עוד ההכרזה על מצב מיוחד בעורף חלה בכל שטח המדינה או עד יום ד׳ בתמוז התשפ״ה (30 ביוני 2025), לפי המוקדם שבהם.

{{ח:חתימות|כ׳ בסיוון התשפ״ה (16 ביוני 2025)}}
* '''יואב בן צור'''
שר העבודה
{{ח:סוגר}}
{{ח:סוף}}
[[קטגוריה:בוט חוקים]]